«Arsenal» hujumchisi UFC jangchisi Konor Makgregorni jangga chorladi

«Arsenal» jamoasining fransiyalik hujumchisi Olive Jiru UFC jangchisi Konor Makgregorni jangga chorladi. U o‘z jamoadoshi Loran Koselniga bergan intervyusida shu haqda aytib o‘tgan. Bu holat videoyozuvi YouTube portalida paydo bo‘lgan.
Jiru shu vaqtgacha hech qachon ringga ko‘tarilmagani, ammo irlandiyalik bu jangchiga qarshi chiqishga tayyorligini qayd etib o‘tgan.
«Makgregorga qarshi qancha muddat turib bera olarkanman, bilmadim. Balki 10 soniyadir. Men hech qachon qafasda jang qilmaganman, ammo u bilan uchrashish qiziqarli bo‘lardi. Agar Makgregor qarshi bo‘lmasa» - degan Jiru.